**POZIV ZA UČEŠĆE NA RADIONICI**

**KO?** Fondacija Mirovna akademija (u saradnji sa «Belgrade Raw»)

**ŠTA?** Organizira dvodnevnu radionicu «SARAJEVO RAW»

**KADA?** 24. i 25. MART 2018. godine

**GDJE?** Sarajevo, Bosna i Hercegovina

Radionica koja će se organizovati u saradnji sa foto kolektivom „Belgrade Raw“ iz Beograda ima praktičan cilj, a to je da podstakne razmišljanje o pravljenju tzv. „složaja“, odnosno grupa fotografija povezanih na vizuelnom, narativnom ili simboličkom planu.

**Na radionici „*Sarajevo Raw“* će se raditi sa materijalom koji su polaznici/e radionice već napravili/e, a koji se tiče Sarajeva u najširem smislu (od ulica i arhitekture, do ljudi i intimnih detalja grada i svega onoga šta nam grad kao takav znači).**

Ne postoje ograničenja kada je u pitanju starosna dob polaznika/ica radionice, te da li su oni amateri ili profesionalci, niti da li fotografišu analogno, mobilnim telefonom ili profesionalnim digitalnim aparatom. Radionica „Sarajevo Raw“će se baviti “pričanjem priče” u vizuelnom svijetu. Ovim tipom radionica podstiče se kreativnije promišljanje šta je sve fotografija danas kao medij i kako je sve moguće da se kao takva prezentuje i više približi posmatraču/ici. U fokusu ove radionice bit će mehanizmi posmatranja fotografije, dublje i intimnije, stvarajući time vrlo jasne univerzalne emotivne vizuelne entitete uz pomoć jedne ili više fotografija. Razgovarat će se i razmjenjivati iskustva vezana za dokumentarnu i „street“ (uličnu) fotografiju, kao i o utiscima koje gradovi sami nose.

**Ova radionica dio je projekta „Nove metode i alati za društvene promjene“, a podržana je od strane Mennonite Central Commitee (MCC). Organizator je u mogućnosti da pokrije troškove smještaja i puta za najviše petoro učesnika/ca koji nisu iz Sarajeva. Za sve učesnike/ice će biti osiguran ručak tokom dva dana (za vrijeme trajanja radionica). Broj mjesta na ovoj radionici je ograničen. U slučaju većeg broj prijava, vršit ćemo selekciju kandidata/kandidatkinja na osnovu prijavnog formulara (dijela koji se odnosi na motivaciju za učešće u radionici). Učesnici/e koji budu izabrani/e da učestvuju na radionici, sa sobom trebaju donijeti svoje već postojeće fotografije Sarajeva (budući da je to materijal sa kojim će se raditi).**

**Molimo vas da svoje prijavne formulare za učešće pošaljete najkasnije do utorka, 20. marta 2018. godine na email adresu** **info@mirovna-akademija.org**

**Radujemo se vašim prijavama!**

***Belgrade Raw*** *je fotografski kolektiv osnovan 2009. godine, sa idejom da kroz medij fotografije istražuje socijalne, urbane i političke aspekte života u gradu i stanje zajednice, aktivno beležeći svakodnevni život Beograda.Kolektiv je izlagao na više izložbi i u okviru nekoliko manifestacija i festivala u Srbiji i inostransvu. Pet godina za redom Belgrade Raw je organizator događaja* ***„****Foto-sajam“. Više informacija dostupno je na:* [*http://www.belgraderaw.com/*](http://www.belgraderaw.com/)

***Fondacija Mirovna akademija (FMA)*** *je nevladina, nestranačka i neprofitna organizacija koja se bavi izgradnjom i afirmacijom kulture mira u svim društvenim sferama. Programi FMA su usmjereni na: razmjenu teorijskih i praktičnih znanja, vještina i iskustava; razvoj postojećih i kreiranje novih teorijskih modela u mirovnom radu; obrazovanje svih koji djeluju ili žele da djeluju na polju mirovnog rada, te promociju mirovnog rada. Više informacija dostupno je na:* [*www.mirovna-akademija.org*](http://www.mirovna-akademija.org)

**PRIJAVNI FORMULAR ZA UČEŠĆE U RADIONICI**

**„SARAJEVO RAW“**

**24. i 25. mart 2018. godine, Sarajevo**

|  |  |
| --- | --- |
| **Ime i prezime:** |  |
| **Datum rođenja:** |  |
| **Zanimanje:** |  |
| **Mjesto:** |  |
| **Molimo objasnite (cca desetak rečenica) koja je vaša motivacija da se prijavite za učešće u ovoj radionici?***Molimo vas da obratite posebnu pažnju pri popunjavanju ovog dijela formulara, budući da ćemo na osnovu ovog dijela vršiti selekciju kandidata/kandidatkinja* |  |
| *Za učešće na radionici neophodno je da pošaljete na e-mail 10-20 fotografija nastalih u Sarajevu. To mogu biti fotografije javnosti, grada, ljudi, privatnog zivota, bilo čega što želite da priložite kao materijal sa kojim ćemo raditi.***Molimo vas da potvrdite da posjedujete ovaj neophodni radni materijal.**  |  |
| **Ostalo:***Ovdje upišite sve ono što vas nismo pitali, a što želite da znamo kada je u pitanju vaša prijava za učešće u ovoj radionici* |  |

**Molimo vas da svoje prijavne formulare za učešće pošaljete najkasnije do utorka, 20. marta 2018. godine na e-mail adresu** **info@mirovna-akademija.org**